**ส่วนที่ 4**

**สรุปผล และข้อเสนอแนะ**

**1. สรุปผลการพัฒนาท้องถิ่นในภาพรวม**

 1) ยุทธศาสตร์การเสริมสร้างความมั่นคง ปีงบประมาณ พ.ศ.2566 ปรากฏในแผนพัฒนาท้องถิ่น จำนวน 24 โครงการ ตั้งจ่ายงบประมาณในปีงบประมาณ พ.ศ.2566 จำนวน 14 โครงการ ดำเนินการ 10 โครงการ ได้แก่ โครงการจัดงานวันพ่อแห่งชาติ โครงการจัดงานวันเฉลิมพระเกียรติพระบาทสมเด็จ พระเจ้าอยู่หัวฯ รัชกาลที่ 10 โครงการปรับปรุงลานกีฬาสนามหญ้าเทียม เป็นต้น

 2) ยุทธศาสตร์การพัฒนาโครงสร้างพื้นฐานและระบบโลจิสติกส์ ปีงบประมาณ พ.ศ.2566 ปรากฏ ในแผนพัฒนาท้องถิ่น จำนวน 3 โครงการ ตั้งจ่ายงบประมาณในปีงบประมาณ พ.ศ.2566 จำนวน 3 โครงการ ดำเนินการ 3 โครงการ ได้แก่ โครงการก่อสร้างถนนพร้อมคูระบายน้ำคอนกรีตซอยชมทุ่ง โครงการก่อสร้างถนนคอนกรีตเสริมเหล็กซอยหลังโรงพยาบาล 1 โครงการปรับปรุงไฟฟ้าตลาดเทศบาลตำบลควนขนุน เป็นต้น

 3) ยุทธศาสตร์การสร้างความเข้มแข็งภาคเกษตรและระบบเศรษฐกิจ ปีงบประมาณ พ.ศ.2566 ปรากฏในแผนพัฒนาท้องถิ่น จำนวน 7 โครงการ ตั้งจ่ายงบประมาณในปีงบประมาณ พ.ศ.2566 จำนวน 3 โครงการ ดำเนินการ จำนวน 3 โครงการ ได้แก่ โครงการส่งเสริมการปลูกผักในครัวเรือนเพื่อความอยู่พอดีมีพอใช้ โครงการฝึกอบรมการทำขนมไทยแก่ผู้สูงอายุ โครงการสร้างอาชีพให้แก่เด็กเยาวชนคนรุ่นใหม่ เป็นต้น

4) ยุทธศาสตร์การส่งเสริมการท่องเที่ยวชุมชน ปีงบประมาณ พ.ศ.2566 ปรากฏในแผนพัฒนาท้องถิ่น จำนวน 4 โครงการ ไม่ได้ตั้งจ่ายงบประมาณในปีงบประมาณ พ.ศ.2566

5) ยุทธศาสตร์การพัฒนาและเสริมสร้างศักยภาพทรัพยากรมนุษย์ ปีงบประมาณ พ.ศ.2566 ปรากฏในแผนพัฒนาท้องถิ่น จำนวน 49 โครงการ ตั้งจ่ายงบประมาณในปีงบประมาณ พ.ศ.2566 จำนวน 23 โครงการ ดำเนินการ จำนวน 14 โครงการ ได้แก่ โครงการสนับสนุนค่าใช้จ่ายการบริหารสถานศึกษา โครงการป้องกันและแก้ไขการกระทำความรุนแรงต่อเด็กสตรีและบุคคลในครอบครัว โครงการฝึกอบรมสภาเด็กและเยาวชนเทศบาลตำบลควนขนุน โครงการพัฒนาศักยภาพผู้พิการ/ผู้ดูแลคนพิการ โครงการตรวจทดสอบสารปนเปื้อนในอาหาร โครงการสัตว์ปลอดโรค คนปลอดภัยจากโรคพิษสุนัขบ้า ตามพระปณิธานศาสตราจารย์ ดร.สมเด็จเจ้าฟ้าฯ กรมพระศรีสวางควัฒนวรขัตติยราชนารี เป็นต้น

6) ยุทธศาสตร์การส่งเสริม ศาสนา ศิลปะ ประเพณีวัฒนธรรมและภูมิปัญญาท้องถิ่น ปีงบประมาณ พ.ศ.2566 ปรากฏในแผนพัฒนาท้องถิ่น จำนวน 8 โครงการ ตั้งจ่ายงบประมาณในปีงบประมาณ พ.ศ.2566 จำนวน 5 โครงการ ดำเนินการ จำนวน 4 โครงการ ได้แก่ โครงการจัดงานประเพณีวันลอยกระทง โครงการ จัดงานวันสงกรานต์และวันผู้สูงอายุ โครงการจัดงานวันส่งท้ายปีเก่าต้อนรับปีใหม่ เป็นต้น

7) ยุทธศาสตร์การพัฒนาทรัพยากรธรรมและสิ่งแวดล้อม ปีงบประมาณ พ.ศ.2566 ปรากฏในแผนพัฒนาท้องถิ่น จำนวน 12 โครงการ ตั้งจ่ายงบประมาณในปีงบประมาณ พ.ศ.2566 จำนวน 6 โครงการ ดำเนินการ 3 โครงการ ได้แก่ โครงการจ้างเหมาบริการเก็บขนสิ่งปฏิกูล โครงการจ้างเหมาบริการเก็บกวาด เก็บขนขยะมูลฝอย เป็นต้น

8) ยุทธศาสตร์การพัฒนาประสิทธิภาพการบริหารจัดการองค์กรปกครองส่วนท้องถิ่น ปีงบประมาณ พ.ศ.2566 ปรากฏในแผนพัฒนาท้องถิ่น จำนวน 37 โครงการ ตั้งจ่ายงบประมาณในปีงบประมาณ พ.ศ.2566 จำนวน 24 โครงการ ดำเนินการ 17 โครงการ ได้แก่ โครงการพัฒนาคุณธรรมจริยธรรมให้แก่ผู้บริหาร สมาชิกสภา ข้าราชการและพนักงานจ้างฯ โครงการจ้างเหมาบริการจัดเก็บรายได้ เป็นต้น

**สรุป** ปีงบประมาณ พ.ศ.2566 เทศบาลตำบลควนขนุนได้เน้นให้ความสำคัญการพัฒนาโครงสร้างพื้นฐานและระบบโลจิสติกส์ เป็นลำดับแรก รองลงมา การพัฒนาประสิทธิภาพการบริหารจัดการองค์กรปกครองส่วนท้องถิ่น การพัฒนาทรัพยากรธรรมชาติและสิ่งแวดล้อม การพัฒนาและเสริมสร้างศักยภาพทรัพยากรมนุษย์ การเสริมสร้างความมั่นคง การส่งเสริมศาสนา ศิลปะ ประเพณีวัฒนธรรมและภูมิปัญญาท้องถิ่น การสร้างความเข้มแข็งภาคเกษตรและระบบเศรษฐกิจ และการส่งเสริมการท่องเที่ยวชุมชน ตามลำดับ

โดยสามารถดำเนินโครงการแล้วเสร็จ ร้อยละ 69.23 ไม่สามารถดำเนินโครงการ ร้อยละ 30.77 สาเหตุที่ดำเนินการโครงการน้อย เนื่องจากรายได้ที่ได้รับไม่เป็นไปตามที่ประมาณการไว้ ทั้งนี้ จากการดำเนินงานในปีงบประมาณ พ.ศ.2566 เทศบาลตำบลควนขนุน ได้ดำเนินการประเมินผลความพึงพอใจของประชาชนที่มีต่อการจัดบริการสาธารณะของเทศบาลตำบลควนขนุน ประจำปีงบประมาณ พ.ศ.2566 ผลปรากฏว่าในภาพรวมประชาชน มีความพึงพอใจอยู่ในระดับมาก คิดเป็นร้อยละ 81.12

**2. ข้อเสนอแนะในการจัดทำแผนพัฒนาท้องถิ่นในอนาคต**

 **การบริหารจัดการ**

1. ส่งเสริมการจัดเก็บรายได้เข้าเทศบาลให้มากขึ้นเพื่อให้เทศบาลมีรายได้จากการจัดเก็บเองมาพัฒนาเทศบาลให้เจริญมากขึ้น เช่น การใช้ข้อมูลฐานภาษี แผนที่ภาษีต้องสามารถนำมาใช้ได้จริงได้อย่างมีประสิทธิภาพ

2. สร้างเครือข่ายกับส่วนราชการในพื้นที่

3. เปิดตลาดนัด

4. จัดระเบียบการจราจรในตลาด ให้สามารถซื้อสินค้า และจอดรถได้สะดวกมากขึ้น แก้ปัญหาที่จอดรถในตลาดไม่เพียงพอ

5. แก้ไขปัญหาสุนัขจรจัด

**โครงสร้างพื้นฐาน สาธารณูปโภค สาธารณูปการ**

1. แก้ปัญหาระบบเสียงตามสาย เสียงไร้สาย ให้ได้ยินข้อมูลข่าวสารทั่วพื้นที่

2. ปรับปรุงคุณภาพน้ำประปาไม่ให้มีหินปูน

**การพัฒนาคุณภาพชีวิต**

1. จัดกิจกรรมพัฒนาทักษะอาชีพ

2. จัดกิจกรรมการมีส่วนร่วมของชุมชน

**การป้องกันอาชญากรรม**

1. ติดตั้งกล้อง CCTV ทั่วเขตเทศบาล

**การจัดการด้านสิ่งแวดล้อม**

1. รณรงค์การคัดแยกขยะมูลฝอย ใช้น้อย ใช้ซ้ำ และนำกลับมาใช้ใหม่

2. รณรงค์ให้นำถุงพลาสติกที่ใช้แล้ว นำมาเป็นถุงขยะ เพื่อจะได้ลดงบประมาณของเทศบาลในการจัดซื้อถุงขยะแจกให้ประชาชน

3. ล้างทำความสะอาดพื้นถนน